सांस्कृतिक मंच की महिला इकाई गठित मंजू अध्यक्ष और मोहिनी संयोजक बनीं
सांस्कृतिक मंच में अब महिलाओं की भागीदारी भी होगी। इसे लेकर सोमवार को मोदी स्कूल के पास प्रीती शर्मा के निवास पर महिलाओं की एक बैठक हुई जिसमें नगर की विभिन्न समाज की महिलाएं शामिल हुईं। इस मौके पर उन्होंने एक-दूसरे को रंग गुलाल लगाकर फाग उत्सव मनाया।
इस मौके पर सांस्कृतिक मंच की महिला इकाई का गठन भी सर्व सहमति से किया गया, जिसमें संरक्षक पद पर पूर्व नगर पालिका अध्यक्ष सुश्री रुक्मणी रोहिला, अध्यक्ष मंजू भरतिया, संयोजक मोहिनी अग्रवाल व मीडिया प्रभारी शालिनी महेश्वरी को चुना गया। इस मौके पर मोहिनी अग्रवाल ने कहा कि सांस्कृतिक मंच पिछले कई सालों से नगर में धार्मिक, सामाजिक और सांस्कृतिक आयोजन करता आ रहा है। हमारा भी प्रयास रहेगा कि आज सांस्कृतिक मंच की मुख्य धारा से जुड़कर आगामी उत्सव उत्साह के साथ मनाएं।
साथ ही सास्कृतिक मंच के माध्यम से आगामी दिनों में महिलाओं को स्वयं के रोजगार व आत्मनिर्भर बनाने व विभिन्न प्रकार के कुकिंग, बैकिंग व ब्यूटीशियन जैसे स्वरोजगार शिविर लगाकर महिलाओं को प्रशिक्षण दिया जाएगा। इस अवसर पर माया गुप्ता, आशा रूठिया, बबली शर्मा, प्रीती शर्मा, संतोष विजयवर्गीय, ममता मोदी, ज्योति मोदी, ज्योति जयपुरिया, मुक्ति राय, अल्मीता खुराना, रानू अग्रवाल, संजना अग्रवाल, मधू अग्रवाल, निर्मला तोमर, अंजली मौजूद थीं।
सांस्कृतिक मंच की महिला इकाई का किया गया गठन।
hin_Deva hin_Deva hin_Deva hin_Deva hin_Deva